טיאגו ספליטר

טיאגו ספליטר ביירנס (בפורטוגזית: Tiago Splitter Beirns; נולד ב-1 בינואר 1985 בז'וינווילי, סנטה קטרינה) הוא כדורסלן עבר ומאמן ברזילאי אשר מאמן את קבוצת הכדורסל פורטלנד טרייל בלייזרס, מליגת ה-NBA. כשחקן - שיחק בעמדות הפאוור פורוורד והסנטר. גובהו 2.12 מטר.

 קריירה 
טיאגו ספליטר ביירנס נולד בברזיל לאם נוצרייה ולאב ממוצא יהודי-גרמני. הוא חונך כנוצרי. ספליטר החל לשחק כדורסל במספר קבוצות מקומיות בעיר הולדתו. בגיל 14, הוא החל את הקריירה המקצוענית שלו, כאשר לקח חלק באליפות דרום אמריקה לקדטים עם נבחרת הנערים של ברזיל. לאחר הטורניר, סקאוט של טאו ויטוריה שנכח באליפות התרשם מיכולתו של ספליטר והציע לו לחתום בקבוצה על חוזה ארוך טווח של שבע עונות, ואכן ספליטר נענה להצעה.

בעונתו הראשונה בקבוצה, ספליטר מיעט לשחק, ועל כן הועבר לקבוצת המילואים של המועדון, ערבה גוראגו. בקבוצת המילואים ספליטר קלע 16 נקודות והוריד 5 ריבאונדים בממוצע למשחק. בעונה שלאחר מכן, החליטה הנהלת טאו ויטוריה להעבירו ללורבנטיה בילבאו מהליגה השלישית, על מנת שיצבור ניסיון ודקות משחק. המעבר לבילבאו סייע לספליטר, עקב דקות המשחק שצבר בקבוצה והצטיינותו בה, שהתבטאה בעלייתה של הקבוצה לליגת המשנה.

בעונה שלאחר מכן, ספליטר סייע לבילבאו להישאר בליגת המשנה והפגין יכולת גבוהה. כתוצאה מהאזרחות הספרדית שקיבל בסיום העונה, הוא עבר לקבוצה הבוגרת של טאו ויטוריה כבר בגיל 17 וחצי. בעונתו הראשונה המלאה ספליטר היה שותף בזכייתה של טאו בגביע הספרדי ובהעפלה לשלב ה"טופ 16" של היורוליג.

בעונת  השתפר מעמדו של ספליטר בקבוצה, והוא הפך לסנטר הפותח שלה. מאז זכה ספליטר עם טאו בגביע הספרדי בעונת  ובאליפות ספרד בעונת , וכמו כן העפיל איתה שלוש פעמים ברציפות לפיינל פור של היורוליג.

בשנת 2007, נרשם ספליטר לדראפט ה-NBA ונבחר במקום ה-28 בסיבוב הראשון על ידי קבוצת סן אנטוניו ספרס. אף על פי שנבחר בסיבוב הראשון, הוא הצטרף לסן אנטוניו רק בעונת , עקב סירובה של טאו לשחררו במחיר נמוך.

בעונת 2013/14 זכה ספליטר באליפות ה-NBA עם קבוצתו סן אנטוניו ספרס. הוא שיחק בספרס עד 2015.

ב-2015 עבר לשחק במדי האטלנטה הוקס, שבמדיה שיחק עד 2017. ב-2017 עבר לשחק בפילדלפיה 76', אך אלה העבירו אותו במשך השנה לדלאוור 87' מליגת הפיתוח של ה-NBA. ב-20 בפברואר 2018 פרש ממשחק פעיל.

 קריירה כמאמן 
ספליטר הצטרף כעוזר מאמן בקבוצת ברוקלין נטס בשנת 2019. בשנת 2023 הצטרף כעוזר מאמן בקבוצת יוסטון רוקטס. בשנת 2024 אימן ספליטר לראשונה כמאמן ראשי את קבוצת פריז מליגת העל הצרפתית והיורוליג, והוביל אותה לזכייה באליפות צרפת ובגביע הצרפתי.

בשנת 2025 הצטרף ספילטר כעוזר מאמן בקבוצת פורטלנד טרייל בלייזרס, תחת צ'ונסי בילאפס. ב-23 באוקטובר 2025, מונה ספליטר באופן זמני למאמן הראשי של הקבוצה, לאחר שבילאפס נעצר על ידי ה-FBI בחשד למעורבות בפרשיית הימורים לא חוקית.

נבחרת ברזיל
ספליטר החל לשחק עבור הנבחרת הלאומית של ברזיל כאשר השתתף עימה באליפות העולם 2002 בהיותו בן 17. הוא שותף עם נבחרתו בכל טורנירי אליפות אמריקה וכן באליפות העולם 2006, באליפות העולם 2014 ובמשחקים האולימפיים של 2004 ושל 2008.

סטטיסטיקות הקריירה
ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ויטוריה 16  1  11.2  0.619  0.000  0.632  2.4  0.3  0.4  0.3  4.0  ויטוריה 19  2  17.8  0.533  0.000  0.487  4.5  0.9  0.7  0.7  7.0  ויטוריה 24  11  21.6  0.599  0.000  0.547  4.6  0.6  1.3  0.5  9.5  ויטוריה 20  12  24.7  0.580  0.000  0.529  6.0  0.8  1.4  0.3  10.7  ויטוריה 25  13  22.5  0.618  0.000  0.645  5.0  1.1  1.0  0.8  14.0  ויטוריה 17  12  24.7  0.655  0.000  0.602  5.4  1.6  0.6  1.6  14.0  ויטוריה 16  14  26.7  0.535  0.000  0.636  5.4  1.8  0.8  0.5  13.0 קריירה 137  65  21.5  0.593  0.000  0.582  4.8  1.0  0.9  0.7  10.5

בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  סן אנטוניו 60  6  12.3  0.529  0.000  0.543  3.4  0.4  0.5  0.3  4.6  סן אנטוניו 59  2  19.0  0.618  0.000  0.691  5.2  1.1  0.4  0.8  9.3  סן אנטוניו 81  58  24.7  0.560  0.000  0.730  6.4  1.6  0.8  0.8  10.3  סן אנטוניו 59  50  21.5  0.523  0.000  0.699  6.2  1.5  0.5  0.5  8.2  סן אנטוניו 53  35  19.8  0.558  0.000  0.750  4.8  1.5  0.7  0.7  8.2  אטלנטה 36  2  16.1  0.523  0.000  0.813  3.3  0.8  0.6  0.3  5.6  פילדלפיה 8  0  9.5  0.452  0.333  0.818  2.8  0.5  0.1  0.1  4.9 קריירה 355  153  19.2  0.555  0.143  0.697  5.0  1.2  0.6  0.6  7.9

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  סן אנטוניו 3  0  16.7  0.625  0.000  0.000  4.7  0.3  1.0  0.3  6.7  סן אנטוניו 13  0  12.9  0.638  0.000  0.372  2.8  0.8  0.4  0.3  5.8  סן אנטוניו 19  15  20.4  0.536  0.000  0.788  3.1  1.2  0.8  0.7  6.1  סן אנטוניו 23  18  22.4  0.610  0.000  0.718  6.1  2.0  0.7  0.5  7.5  סן אנטוניו 7  7  17.6  0.375  0.000  0.316  4.4  1.3  0.6  0.1  3.4 קריירה 65  40  19.2  0.572  0.000  0.586  4.3  1.4  0.7  0.5  6.3

 קישורים חיצוניים 

הערות שוליים

קטגוריה:כדורסלנים ברזילאים
קטגוריה:כדורסלנים ספרדים
קטגוריה:כדורסלנים באולימפיאדת בייג'ינג (2008)
קטגוריה:כדורסלני סאסקי בסקוניה
קטגוריה:כדורסלני סן אנטוניו ספרס
קטגוריה:כדורסלני בילבאו באסקט
קטגוריה:כדורסלני נבחרת ברזיל
קטגוריה:כדורסלני אטלנטה הוקס
קטגוריה:כדורסלני פילדלפיה 76'
קטגוריה:כדורסלנים באולימפיאדת אתונה (2004)
קטגוריה:כדורסלני דלאוור בלו קואוטס
קטגוריה:בחירות דראפט של סן אנטוניו ספרס
קטגוריה:ברזילאים שנולדו ב-1985
קטגוריה:ספרדים שנולדו ב-1985